سەربازانی سوپای تورک چوونەتە گوندی زۆرئاڤای ناوچەی سووری ئامەد و بەهۆی نووسراوەی سەر دیوارێک، گەنجانی ئەو گوندەیان ئەشکەنجەدا.
دوێنی سەربازانی سوپای داگیرکەری تورک بە بیانووی هەبوونی نووسراوێک بەسەر دیوارێکدا، هەڵیانکوتایە سەر گوندی زۆراڤا سەربە ناوچەی سووری ئامەد.
دوای هەڵکوتانە سەر گوندەکە، سەربازانی سوپای تورک گەنجانی ئەو گوندەیان کۆکردەوە و گەنجێکیان دایە بەر لێدان، ئەمەش بەهۆی ئەوەی لەسەر دیوارێکی گوندەکە نوسرابوو: "ئێمە ژیانمان خۆشدەوێت ئەوەندەی کە گیانی خۆمان لە پێناوی دەدەین".
دواتر سەربازەکان هەڕەشەیان لە دانیشتووانی گوندەکە کرد، کە کارەبایان لێدەبڕن و بنکەی سەربازی لە گوندەکەیان دروست دەکەن.
بەپێی هەواڵێکی ئاژانسی مەزۆپتامیا، سەربازانی تورک، دوای ئەوەی چەند کاتژمێر لە گوندەکە دەمێننەوە و هەڕەشە لە دانیشتووانی دەکەن، زیاتر لە ١٠ گەنجی گوندەکە سواری ئۆتۆمبێل دەکەن و دەیانبەن تا ناوەندی ئامەد و دەیانهێنەوە، لەڕێگاشدا هەڕەشە و سووکایەتییان بە ئەو گەنجانە کردووە.
ب.ک